WORK งบฯสุดเวิร์ก ครึ่งปีแรกกำไรพุ่งปรี๊ดเกิน 1,000%
WORK งบฯสุดเวิร์ก Q2 กำไรพุ่งปรี๊ด 900% อยู่ที่ 113.39 ลบ.รับผลดีธุรกิจดิจิตอลทีวีโตบวกกับเข้าไฮซีซั่น ขณะที่ 6 เดือนมีกำไร 102.98 ลบ.เพิ่มขึ้น 1049% จากปีก่อนมีกำไร 8.96 ลบ.
13 ส.ค. 2558

บริษัท เวิร์คพอยท์ เอ็นเทอร์เทนเมนท์ จำกัด (มหาชน) หรือ WORK รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 113.39 ล้านบาท หรือมีกำไรสุทธิ 0.27 บาทต่อหุ้น เพิ่มขึ้น 901% จากช่วงเดียวกันของปีก่อนที่มีกำไรสุทธิ 11.33 ล้านบาท หรือมีกำไรสุทธิ 0.03 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 102.98 ล้านบาท หรือมีกำไรสุทธิ 0.25 บาทต่อหุ้น เพิ่มขึ้น 1049% จากช่วงเดียวกันของปีก่อนที่มีกำไรสุทธิ 8.96 ล้านบาท หรือมีกำไรต่อสุทธิ  0.02 บาทต่อหุ้น
โดยผลการดำเนินงานที่มีกำไรเพิ่มขึ้น เนื่องจากมีรายได้จากธุรกิจโทรทัศน์เพิ่มขึ้น รวมถึงไตรมาส 2 เป็นช่วงไฮซีซั่นของการใช้โฆษณา ส่งผลให้บริษัทสามารถขายโฆษณาได้มากขึ้น